Maqsadli ipoteka jamg‘arma omonati

“____”________					 	                   _____________

“Mikrokreditbank” ATB, bundan buyon matnda "BANK" deb yuritiladi, bankning "Mikrokreditbank" ATB _________ boʻlinmasi Boshqaruvchisi Bank nomidan ____________________ __________ 2026 yil yildagi №________sonli Ishonchnoma asosida faoliyat yurituvchi, bir tomondan _____________________________ (kelgusida “Omonatchi” deb ataluvchi) Adliya vazirligi tomonidan 29.06.2026-yilda 3874-raqam bilan davlat ro‘yxatidan o‘tkazilgan “Maqsadli ipoteka omonatini joriy etish bo‘yicha tajriba-sinov loyihasini amalga oshirish tartibi to‘g‘risida”gi Nizom talablari asosida ushbu shartnomani quyidagilar to‘g‘risida tuzdilar:
Ushbu shartnomada foydalaniladigan atamalarning tushunchalari
maqsadli ipoteka omonati – subsidiya xabarnomasiga ega fuqarolar tomonidan birlamchi uy-joy bozoridan kvartira sotib olish uchun ipoteka kreditining eng ko‘p miqdori doirasida dastlabki badalni shakllantirish uchun tijorat bankida ochilgan omonat hisobvarag‘ida jamg‘ariladigan mablag‘lar;
omonatchi – bank bilan tuzilgan ipoteka omonati shartnomasiga asosan o‘z pul mablag‘larini uy-joy sotib olish uchun bankka 12 oydan oshmagan muddatga saqlash va foiz olish maqsadida joylashtirgan hamda shartnomada belgilangan shartlar asosida qaytarib olish huquqiga ega bo‘lgan shaxs;
shartnoma – fuqaro va qurilish-pudrat tashkiloti o‘rtasida uy-joy ob’ektini sotib olish uchun tuziladigan birlamchi shartnoma bo‘lib, unda uy-joy obyektini sotib olish sharti, narxi, to‘lov tartibi va muddatlari belgilanadi;
subsidiya xabarnomasi – Iqtisodiyot va moliya vazirligi tomonidan qayta moliyalashtiriladigan ipoteka kreditlari bo‘yicha dastlabki badal va foiz xarajatlarining bir qismini Davlat byudjetidan qoplab berish uchun daromadi yuqori bo‘lmagan va uy-joy sharoitlarini yaxshilashga muhtoj bo‘lgan fuqarolarga taqdim etiladigan xabarnoma;
talabgor – ipoteka kreditlari bo‘yicha subsidiya berish to‘g‘risida ijobiy xabarnomani olgan ariza beruvchi;
uy-joy – pudrat tashkilotlari tomonidan o‘z mablag‘lari, bank krediti va qonunchilik hujjatlarida taqiqlanmagan boshqa manbalar hisobidan yangi qurilgan (qurilish ishlari yakka tartibdagi uy-joy yoki boshqa turdagi noturar bino va inshootlarning keyinchalik rekonstruksiya qilish orqali mulkchilik turi ko‘p qavatli uy-joylarga o‘zgartirilgan qurilish va uy-joylar obyektlari bundan mustasno) birlamchi uy-joy bozoridagi kvartiralar (4 va undan yuqori qavatli);
ipoteka omonati hisobvarag‘i – bank tomonidan talabgorga ipoteka omonati shartnomasi doirasida dastlabki badal mablag‘larini shakllantirish uchun ochiladigan “20406 – Jismoniy shaxslarning jamg‘arma depozitlari” hisobvarag‘i.
1. Shartnoma predmeti
1.1. “Omonatchi”dan “Bank” 20406________________ jamg‘arma omonat turidagi hisobvarag‘iga milliy valyutada pul mablag‘larini qabul qiladi va ushbu shartnomaning 1.2-bandida belgilangan shartlar asosida uning mablag‘larini foiz daromadlari bilan qaytaradi.
Omonatning shakllantirilishi Davlat byudjeti mablag‘lari (subsidiya) hamda Omonatchining shaxsiy mablag‘lari hisobidan amalga oshiriladi.
1.2. Omonat turining nomi “Maqsadli ipoteka omonati”, topshirilayotgan mablagʻ miqdori 0,00 (0 so‘m, 00 tiyin) saqlash muddati 12 oy, foiz stavkasi (yillik) 16 foiz tashkil qiladi. Omonat boʻyicha foizlarni omonat mablag‘i chiqim qilish davrida to‘lab beriladi. Omonat kapitalizatsiya yo‘q va qisman yechish mavjud emas. Boshlangʻich mablagʻi _________soʻm.  
1.3. Ipoteka kreditlari doirasida boshlang‘ich badal summasi Qoraqalpogʻiston Respublikasi, viloyatlar va Toshkent shahrida birlamchi uy-joy bozorida sotib olinadigan kvartira qiymatining 15 foizidan kam boʻlmagan miqdorda, shundan davlat budjetidan toʻlab beriladigan qatʼiy belgilangan subsidiya va uy-joy qiymatining kamida 5 foizi qarz oluvchi tomonidan oʻz mablagʻlari hisobidan shakllantiriladi.
1.4. “Omonatchi” subsidiya xabarnomasining amal qilish muddati davomida ipoteka omonati hisobvarag‘ini ochish uchun bankka ariza bilan murojaat qiladi.
1.5. Omonat hisobvarag‘ida omonatchining o‘z mablag‘lari hamda Davlat budjetidan ajratiladigan dastlabki badal subsidiyasi mablag‘lari hisobi “20406 – Jismoniy shaxslarning jamgʻarma depozitlari” hisobvarag‘ida alohida-alohida yuritiladi.
	Mazkur omonat hisobvarag‘iga kelib tushadigan dastlabki badal subsidiyasi mablag‘lari qat’iy ravishda maqsadli hisoblanib, faqatgina Ipoteka dasturi doirasida birlamchi bozordan (kamida 4 qavatli uylardan) kvartira sotib olishga yo‘naltiriladi.
1.6. Mazkur shartnoma imzolangan kundagi bankning rasmiy saytida (https://mkbank.uz/) joylashtirilgan omonat mahsulotining amaldagi ommaviy shartlari asosida rasmiylashtirilgan.

2. Omonatga foizlar hisoblash va to‘lash tartibi
2.1. Omonatga foizlar ___________omonatchi tomonidan badal topshirilgan (Davlat byudjetidan subsidiya kelib tushgan) kunning ertasidan boshlab, omonat amal qilish muddati sanasigacha (yoki kredit ajratilib, omonat mablag‘lari uy-joy sotuvchining hisobvarag‘iga o‘tkazilib berilgungacha) bo‘lgan davr uchun hisoblanadi.
2.2. Omonatning saqlash muddati tugagandan so‘ng omonat talab qilib olinmasa va/yoki uy-joy sotuvchining hisobvarag‘iga o‘tkazilib berilmasa, omonat qoldig‘i omonatchi nomiga ochilgan talab qilib olinguncha omonat hisobvarag‘iga o‘tkaziladi va keyingi saqlangan davr uchun foiz hisoblanmaydi.
2.3. Omonatchining hisobvarag‘i xatlanganligi oqibatida bank ushbu hisobvarag‘dagi mablag‘lardan foydalana olmagan davr uchun foizlar hisoblanmaydi.
2.4. Bank tomonidan ipoteka krediti ajratish rad etilganda, loyiha muddati tugaganda yoki Nizomda belgilangan boshqa asoslar bo‘yicha omonat hisobvarag‘i yopilganda va subsidiya mablag‘lari Davlat byudjetiga qaytarilganda, shartnomada ko‘rsatilgan foiz stavkasining pasaytirilishiga (kamaytirilishiga) Bank tomonidan yo‘l qo‘yilmaydi.
3. Tomonlarning huquq va majburiyatlari
3.1. Omonatchining huquqlari:
3.1.1. Omonat Shartlari va bank tariflari bilan belgilangan tartibda tanishish;
3.1.2. Omonat summasi qabul qilinib, hisobvaraqqa kiritilgandan so‘ng, belgilangan tartibda rasmiylashtirilgan hujjatlarni (kirim orderi yoki ko‘chirma) olish;
3.1.3. Omonatga qo‘yilgan mablag‘larini ushbu shartnoma, Nizom talablari va qonun hujjatlari doirasida (faqat maqsadli ipoteka shartlari asosida) tasarruf etish huquqlariga ega.
3.2. Omonatchining majburiyatlari:
3.2.1. Omonatchi subsidiya xabarnomasining amal qilish muddati davomida ipoteka omonati hisobvarag‘ini ochish uchun bankka ariza bilan murojaat qilish;
3.2.2. shaxsini tasdiqlovchi hujjatlarda o‘zgarishlar bo‘lganda, bu haqda Bankni zudlik bilan xabardor qilish;
3.2.3. Omonat shartlari bilan tanishib chiqqandan so‘ng, omonat bo‘yicha rasmiylashtiriladigan tegishli hujjatlarni shaxsiy imzosi bilan tasdiqlash;
3.2.4. Omonat hisobvarag‘i holati to‘g‘risidagi bank ma’lumotlari va maxfiy parollarni uchinchi shaxslarga bermaslik, hisobvaraq xavfsizligini ta’minlash;
3.2.5. Omonatning saqlash muddati tugagandan so‘ng omonat talab qilib olinmagan hollarda omonat qoldig‘ini o‘tkazib qo‘yish maqsadida omonatchining nomiga ochilgan talab qilib olinguncha omonat hisobvarag‘i bo‘yicha tegishli hujjatlarni imzolash;
3.2.6. Kredit rasmiylashtirish uchun qurilish (pudrat) tashkiloti bilan tuzilgan shartnomani hamda aniq yashash maydoni ko‘rsatilgan kadastr hujjatlarini Bank belgilagan muddatlarda va to‘liq hajmda taqdim etish majburiyatlarini o‘z zimmasiga oladi.
3.3. Bankning huquqlari:
3.3.1. Omonat operatsiyalarini amalga oshirish uchun omonatchining shaxsini tasdiqlovchi hujjatini taqdim etilishini talab qilish;
3.3.2. Omonatchining to‘lov qobiliyati yoki kredit tarixi bank ichki siyosatiga mos kelmaganda, hujjatlarda soxtalik aniqlanganda, tanlangan uy-joy yangi Nizom shartlariga (birlamchi bozor, kamida 4 qavatli bino) javob bermaganda yoki kadastrda yashash maydoni ko‘rsatilmaganda ipoteka krediti ajratishni rad etish;
3.3.3. Ipoteka krediti ajratish rad etilgan taqdirda, omonat hisobvarag‘idagi subsidiya mablag‘larini va unga hisoblangan foizlarni Omonatchining roziligisiz (aktseptsiz tartibda) to‘g‘ridan-to‘g‘ri Davlat budjetiga (Iqtisodiyot va moliya vazirligiga) qaytarib yuborish va omonat hisobvarag‘ini yopish;
3.3.4. Amalga oshirilishi ko‘zda tutilgan operatsiya oqibatida bankka nisbatan iqtisodiy sanksiyalar qo‘llanish xavfi mavjud bo‘lgan taqdirda bank “Omonatchi”ga hisobvaraq ochishni va operatsiyani amalga oshirishni rad etish huquqlariga ega.
3.4. Bankning majburiyatlari:
3.4.1. Omonatchini Omonat shartlari, bankning tariflari va Nizom talablari bilan tanishtirish;
3.4.2. mazkur shartnoma imzolangandan keyin omonat mablag‘larini kirim qilish va omonat bo‘yicha operatsiyalarni qayd etib borish uchun maxsus omonat hisobvarag‘i ochish;
3.4.3. Omonatchi tomonidan arizalar muvaffaqiyatli topshirilgach, 2 (ikki) ish kunidan kechiktirmasdan “subsidyplatform.mf.uz” platformasi orqali Iqtisodiyot va moliya vazirligiga subsidiya mablag‘ini ajratish bo‘yicha buyurtmanoma yuborish;
3.4.4. Bank platformasida xabarnomalar muvaffaqiyatli ro‘yxatdan o‘tkazilgandan va kredit ma’qullangandan so‘ng, omonat hisobvarag‘ida shakllangan subsidiya mablag‘lari, unga hisoblangan foizlar hamda bank tomonidan ajratiladigan ipoteka krediti mablag‘larini 1 (bir) ish kunida kvartira sotib olish uchun qurilish (pudrat) tashkilotiga o‘tkazib berish ;
3.4.5. Ipoteka krediti berish rad etilgan, maqsadsiz foydalanish aniqlangan yoki Nizomning 15-bandida ko‘rsatilgan boshqa holatlar yuzaga kelgan kundan boshlab 2 (ikki) ish kunida omonat hisobvarag‘idagi subsidiya summasini va unga qo‘shib hisoblangan foizlarni to‘liq Davlat byudjetiga qaytarish;
3.4.6. bank sirini tashkil etuvchi ma’lumotlarni sir saqlanishini ta’minlash majburiyatlarini o‘z zimmasiga oladi.
4. Tomonlarning javobgarligi
4.1. Taraflar ushbu shartnomada ko‘rsatilgan majburiyatlarini bajarmagan yoki lozim darajada bajarmagan taqdirda, O‘zbekiston Respublikasining amaldagi qonun hujjatlarida belgilangan tartibda javobgar bo‘ladilar, shuningdek shartnoma shartlari lozim darajada bajarilmaganligi yuzasidan kelib chiqqan zararlarni qoplaydilar.
4.2. Omonatchi tomonidan omonatga doir qonunchilik hujjatlari talablariga, ushbu shartnoma shartlariga, Omonat shartlariga hamda Nizom talablariga rioya qilmaslik oqibatida omonat bo‘yicha bevosita o‘ziga yetkazilgan zarar uchun Bank javobgarlikni o‘z zimmasiga olmaydi.
4.3. Omonatchining aybi bilan Davlat byudjetiga qaytarilishi lozim bo‘lgan subsidiya va uning foizlari 2 (ikki) ish kunida qaytarilmagan taqdirda, Omonatchi kechiktirilgan har bir kun uchun jami subsidiya summasining 0,033 foizi miqdorida penya to‘ladi.
5. Nizolarni hal qilish
5.1. Tomonlar ushbu shartnoma bo‘yicha yuzaga kelgan barcha bahsli holatlarni va kelishmovchiliklarni muzokara yo‘li bilan hal etadi.
5.2. Shartnoma bo‘yicha yuzaga keladigan nizolar muzokara yo‘li bilan hal etilmagan taqdirda amaldagi qonunchilikka asosan tegishli sudlar tomonidan ko‘rib chiqiladi.
6. Fors-major holatlari
6.1. Tomonlarning erki va istagiga bog‘liq bo‘lmagan hamda oldindan ko‘ra bilish yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgarlikdan ozod etiladilar.
Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari va hokazo.
6.2. Fors-major holatlari yuzaga kelganda majburiyatlar bajarish muddati bunday holatlar va ularning oqibatlari davom etgan vaqtga mutanosib ravishda kechiktiriladi.
6.3. Tomonlar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
6.4. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.
6.5. Omonat muddati davomida Omonatchi vafot etgan taqdirda yoki boshqa fors-major holat tufayli shartnoma bekor qilinganda, subsidiya mablag‘lari va unga hisoblangan foizlari bilan birgalikda qisqa muddatda (2 ish kunida) Davlat byudjetiga qaytariladi.
7. Korrupsiyaga qarshi shartlar
7.1. Tomonlar amaldagi qonunchilik hamda uning asosida ishlab chiqilgan korrupsiyaga qarshi kurashishga qaratilgan siyosat va tartib talablariga amal qiladilar.
7.2. Shartnoma shartlari buzilgan taqdirda, boshqa tarafni buzilish sodir boʻlgan kundan boshlab 5 (besh) ish kuni ichida “Komplaens ishonch liniyasi” kanallari (tel: 55-503-77-11, veb-sayt https://mkbank.uz/, elektron pochta: mkbanticor@mkb.uz, telegramm bot: @mkbanticor_bot) orqali yozma ravishda xabardor qiladi.
7.3. Shartnoma shartlari buzilganligi tasdiqlansa yoki qoidabuzarlik yuzasidan ma’lumot taqdim etilmasa, boshqa taraf shartnomani bir tomonlama bekor qilish va yetkazilgan real zararni talab qilishga haqli. 
8. Boshqa shartlar
8.1. Shartnomani imzolash orqali “Omonatchi” O‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuni, bankning me’yoriy-huquqiy hujjatlari hamda amaldagi tariflari bilan to‘liq tanishib chiqqanligini tasdiqlaydi.
8.2. Ushbu omonat O‘zbekiston Respublikasining “Banklardagi omonatlarni himoya qilish kafolatlari to‘g‘risida”gi Qonuniga muvofiq kafolatlanadi. Kompensatsiya to‘lovi omonatchining bir bank tizimidagi barcha omonatlari bo‘yicha jami 200 000 000 (ikki yuz million) so‘m miqdorda amalga oshiriladi.
9. Shartnomani amal qilish muddati
9.1. Mazkur omonat shartnomasi omonat hisobvaraqga pul mablag‘lar kelib tushgan paytdan kuchga kiradi va omonat hisobvaraq yopilgunga qadar amal qiladi.
9.2. Shartnoma majburiyatlarini bir tomonlama o‘zgartirishga ruxsat etilmaydi.
Shartnomaga kiritilgan har qanday o‘zgarish va qo‘shimchalar yozma shaklda tuzilib imzolanib tasdiqlanadi hamda mazkur shartnomaning ajralmas qismi hisoblanadi.
9.3. Mazkur shartnoma omonat summasi va unga hisoblangan foizlar tegishliligi bo‘yicha qurilish tashkilotiga yoki Davlat budjetiga to‘liq o‘tkazib berilganidan so‘ng o‘z kuchini yo‘qotgan hisoblanadi.
9.4. Ushbu shartnoma bir xil huquqiy kuchga ega bo‘lgan ikki nusxada tuzilgan bo‘lib, taraflarga bir nusxadan beriladi
10. Taraflarning yuridik manzillari, bank rekvizitlari va imzolari

